Populasi sidhat jepang lan belut toya tawar sanèsipun wonten ing donya punika mandhap sanget. Mandhaping populasi punika miturut prakiraan amargi éwah-éwahaning kawontenan toya ingkang ngganggu wangsulipun larva sidhat ingkang dipunwastani leptocephali dhateng lèpèn-lèpèn. Tim panaliti Universitas Tokyo nalika taun 2006 saged kasil manggihaken papan ngendog sidhat Jepang. Adhedhasar spésimèn pra-leptocephali ingkang nembé netes, umur 2 dumgi 5 dinten lan ka"identifikasi" kanthi genetik, papan ngendoh sidhat Jepang punika wonten in gunung ing dhasaring segara Suruga sisih kilèn Kepuloan Mariana (14–17° N, 142–143° E). Wonten ing papan ingkang sami, sidhat Jepang kasil dipuncekel nalika taun 2008 déning ilmuwan saking Dinas Riset Perikanan Jepang.